open-index/open-wikipedia-markdown huggingface dataset:
Namakwasuikerbekkie

Die **namakwasuikerbekkie** (*Cinnyris fuscus*) is 'n amper-endemiese, algemene standvoël en nomade in dorre savanne, doringboomruigtes en Karoobossieveld. Die voël is 11&nbsp;cm groot en weeg 6 - 11 gram. In Engels staan die voël bekend as die *Dusky sunbird*.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (gegroepeer)
* Lys van Suider-Afrikaanse voëls volgens wetenskaplike name

## Verwysings 
## Bron 
* *Sasol Voëls van Suider-Afrika.* Struik Nature. Vierde Uitgawe 2011.
73ste Oscar-toekenningsaand

Die **72ste Oscar-toekenningsaand** is op 25 Maart 2001 deur die *Academy of Motion Picture Arts and Sciences* in Los Angeles gehou om erkenning te gee aan die rolprente van 2000. Steve Martin was die aanbieder en hy is vir ’n Emmy benoem daarvoor. Dit was die laaste keer dat die seremonie in die Shrine Auditorium in Los Angeles gehou is.

*Gladiator* het twaalf benoemings gekry en vyf Oscars gewen, onder meer vir beste rolprent. *Crouching Tiger, Hidden Dragon* het 10 benoemings gekry en *Traffic* en *Erin Brockovich* vyf elk. *Crouching Tiger, Hidden Dragon* het ’n rekord opgestel vir die buitelandse prent wat die meeste benoemings nog ontvang het, en het *Fanny and Alexander* se rekord van vier Oscars geëwenaar.

Björk het die seremonie bygewoon in ’n rok met ’n vals swaan om haar gedrapeer. Dit het groot reaksie ontlok en gelei tot verskeie aanmerking deur die Oscar-deelnemers.

## Pryse 
Hier volg ’n lys van die belangrikste wenners en benoemdes (die wenners word eerste genoem en is in vet druk):

### Ereprys 
* Ernest Lehman
* Jack Cardiff

### Irving G. Thalberg-prys 
* Dino De Laurentiis

### Gordon E. Sawyer-prys 
* Irwin W. Young

## Verwysings 
## Eksterne skakels 
* Amptelike webtuiste van die Oscars
* 
* 15px Hierdie artikel is vertaal uit die Engelse Wikipedia
Dialektologie

**Dialektologie** (vanaf Antieke Grieks , *dialektos*, "praat, dialek"; en , *-logie*) is die wetenskaplike studie van linguistiese dialek, ŉ onderafdeling van sosiolinguistiek. Dit behels die studie in variasies in taal vernaam gegrond op geografiese verspreiding en die se verwante kenmerke. Dialektologie behandel onder andere onderwerpe soos uiteenloping van twee plaaslike dialekte vanuit ŉ gemene voorganger en sinchroniese variasie.

Dialektologie is fundamenteel gemoeid met grammatikale, leksikale en fonologiese kenmerke ooreenstemmend met streeksgebiede. Hiervolgens bemoei dit homself algemeen met bevolkings wat al vele generasies in spesifieke gebiede bly, maar ook migrerende groepe wat hulle tale na nuwe gebiede bring (sien taalkontak).

Algemeen bestudeerde konsepte in dialektologie sluit in die probleem rondom wedersydse verstaanbaarheid met die vaspen van tale en dialekte; gevalle van diglossie, waar twee dialekte gebruik word in verskillende rolle; dialekkontinuum insluitend ŉ aantal gedeeltelik wedersyds verstaanbare dialekte; en plurisentrisme, waar wat hoofsaaklik ŉ enkele genetiese taal is, bestaan uit twee of meer standaard variasies.

Hans Kurath en William Labov is van die vernaamste navorsers in die studieveld.

## Geskiedenis 
In Engeland is kommentaar oor die verskillende dialekte opgeteken in twaalfde-eeuse bronne, en is ŉ hele aantal dialekwoordelyste (gefokus op woordeskat) in die 19de eeu gepubliseer.  Filoloë bestudeer ook dialekte aangesien dit die vroeëre vorms van woorde bewaar.

## Verwysings
83ste Oscar-toekenningsaand

Die **83ste Oscar-toekenningsaand** is op 27 Februarie 2011 deur die *Academy of Motion Picture Arts and Sciences* in Hollywood gehou om erkenning te gee aan die rolprente van 2010. James Franco en Anne Hathaway was die aanbieders.

''The King's Speech* het die meeste benoemings gekry (12) en het vier Oscars gewen: beste prent, regisseur, akteur en oorspronklike draaiboek. *Inception* het ook vier Oscars gewen – almal in die tegniese kategorieë. *The Social Network* het drie pryse gewen, en *Alice in Wonderland*, *The Fighter* en *Toy Story 3'' twee elk.

## Pryse 
Hier volg ’n lys van die belangrikste wenners en benoemdes (die wenners word eerste genoem en is in vet druk):

### Erepryse 
* Kevin Brownlow
* Jean-Luc Godard
* Eli Wallach

### Irving G. Thalberg-gedenkprys 
* Francis Ford Coppola

## Verwysings 
## Eksterne skakels 
* Amptelike webtuiste van die Oscars
* 
* 15px Hierdie artikel is vertaal uit die Engelse Wikipedia
84ste Oscar-toekenningsaand

Die **84ste Oscar-toekenningsaand** is op 26 Februarie 2012 deur die *Academy of Motion Picture Arts and Sciences* in Hollywood gehou om erkenning te gee aan die rolprente van 2011. Billy Crystal was vir die negende keer die aanbieder.

*The Artist* het vyf Oscars gewen, onder meer beste prent, regisseur en akteur. Dit was die eerste stilrolprent wat die prys as beste prent gewen het sedert *Wings* op die 1ste Oscar-toekenningsaand in 1929. *Hugo* het ook vyf pryse gewen en *The Iron Lady* twee.

## Pryse 
Hier volg ’n lys van die belangrikste wenners en benoemdes (die wenners word eerste genoem en is in vet druk):

### Erepryse 
* James Earl Jones
* Dick Smith

### Jean Hersholt- Humanitêre Prys 
* Oprah Winfrey

## Nota 
* Kodak het sy naamkontrak net voor die Oscar-aand beëindig en die teater is tydelik hernoem tot die "Hollywood and Highland Center Theatre" vir die seremonie. Dit is op 1 Mei 2012 hernoem tot die Dolby-teater.

## Verwysings 
## Eksterne skakels 
* Amptelike webtuiste van die Oscars
* 
* 15px Hierdie artikel is vertaal uit die Engelse Wikipedia
Bedreigde taal

350px|duimnael|Altesaam huisves die agt lande in rooi meer as 50% van die wêreldtale. Die blou gebiede is linguisties die mees diverse gebiede in die wêreld.

‘n **Bedreigde taal** is ŉ taal wat die risiko loop om in onbruik te verval met sy sprekers wat uitsterf of oorskuif na ŉ ander taal. Taalverlies geskied indien ŉ taal nie meer moedertaalsprekers het nie en ŉ "dooie taal" word. As niemand naderhand meer die taal praat nie word dit ŉ "uitgestorwe taal". Hoewel tale nog altyd deur die menslike geskiedenis gekom en gegaan het, sterf hulle tans uit teen ŉ versnelde tempo vanweë globalisering en nieukolonialisme, waar die ekonomies  magtiger  tale die ander tale domineer. Meer algemeen gesproke tale domineer oor die minder algemeen gesproke tale en daarom verdwyn die minder algemeen gesproke tale met tyd. Die totale aantal tale in die wêreld is nie bekend nie. Skattings wissel as gevolg van verskeie faktore. Die algemene konsensus is dat daar tans tussen 6 000   en 7 000 tale gepraat word, dat ongeveer 50-90% van die tale teen die jaar 2100 uitgesterf sal wees.

Daar is algemene konsensus dat taalverliese die kulturele rykdom van die wêreld benadeel. Verskeie projekte is onderweg en daarop gemik om die verliese te vertraag of bekamp deur taalherlewing van bedreigde tale en die bevordering van onderrig en geletterdheid in minderheidstale. Wêreldwyd het verskeie lande taalspesifieke wetgewing bekragtig wat gemik is op die beskerming en stabilisering van tale van inheemse spraakgemeenskappe. ŉ Klein groepie taalkundiges het betoog dat taalverlies ŉ natuurlike proses is wat nie teëgewerk moet word nie, en die optekening van bedreigde tale vir die nageslagte voldoende is. Slegs ŉ klein hoeveelheid sprekers van bedreigde tale beskou dit as ŉ goeie ding as hulle moedertaal verlore gaan, hoewel baie dink dat om oor te skakel na ŉ meerderheidstaal sosiale stigma moontlik kan verlig en ekonomiese geleenthede verbeter. Die oorgrote meerderheid sprekers van bedreigde tale sien die verlies van hul taal as ŉ noodlottige verbreking met hul kulturele identiteit en tradisies, en baie werk aktief daaraan om dreigende taalverlies te bekamp, en dikwels saam met taalkundiges op herlewingsprojekte. Met die besef dat meeste van die wêreld se bedreigde tale waarskynlik nie gered sal kan word nie, is baie taalkundiges besig met die dokumentering van die duisende tale waarvan min of niks kennis bestaan nie. Hulle werk kan ŉ groot hulp wees vir beide die taalwetenskappe en in die toekoms vir afstammelinge van die spraakgemeenskappe, indien hulle besluit om meer kennis op te doen oor hulle erftaal na dit uitgesterf het.

## Verwysings
85ste Oscar-toekenningsaand

Die **85ste Oscar-toekenningsaand** is op 24 Februarie 2013 deur die *Academy of Motion Picture Arts and Sciences* in Hollywood gehou om erkenning te gee aan die rolprente van 2012. Seth MacFarlane was die aanbieder.

*Life of Pi* het vier Oscars gewen, waaronder beste regisseur vir Ang Lee. *Les Misérables* het drie pryse gewen, en *Django Unchained*, *Lincoln* en *Skyfall* twee elk.

’n Verrassende wending was dat die eerste dame van Amerika, Michelle Obama, haar verskyning via satelliet gemaak en die Oscar vir beste prent saam met Jack Nicholson aangekondig het. Die vervaardigers het maande vooraf op die idee gekom en sou Ann Romney genooi het as haar man, Mitt Romney, Barack Obama sou verslaan het tydens die presidentsverkiesing van 2012. Die redes was dat hulle ’n nuwe dimensie tot die seremonie wou toevoeg en dat verskeie benoemde prente oor presidente en politieke temas gehandel het. Mev. Obama se verskyning het egter kritiek onder sommige mense ontlok wat haar daarvan beskuldig het dat sy die Oscars verpolitiseer het.

## Pryse 
Hier volg ’n lys van die belangrikste wenners en benoemdes (die wenners word eerste genoem en is in vet druk):

### Erepryse 
* Hal Needham
* D.A. Pennebaker
* George Stevens jr.

### Jean Hersholt- Humanitêre Prys 
* Jeffrey Katzenberg

## Verwysings 
## Eksterne skakels 
* Amptelike webtuiste van die Oscars
* 
* 15px Hierdie artikel is vertaal uit die Engelse Wikipedia
71ste Oscar-toekenningsaand

Die **71ste Oscar-toekenningsaand** is op 21 Maart 1999 deur die *Academy of Motion Picture Arts and Sciences* in Los Angeles gehou om erkenning te gee aan die rolprente van 1998. Whoopi Goldberg was die aanbieder.

Dit was die eerste keer dat die seremonie op ’n Sondag plaasgevind het. Dit het besonder lank aangehou, veral vanweë die besonder lang wennerstoesprake. Dit was ook die laaste keer dat dit in die Dorothy Chandler Pavilion in Los Angeles aangebied is nadat dit byna 30 jaar lank die tuiste van die Oscars was.

Die suksesvolste prent was *Shakespeare in Love*, wat 13 benoemings gekry en sewe Oscars gewen het, onder meer vir beste rolprent. *Saving Private Ryan* en *Life Is Beautiful* het onderskeidelik 11 en sewe benoemings gekry. Eersgenoemde het vyf pryse gewen en laasgenoemde drie.

Drie van die prente wat vir beste rolprent benoem is (*Life is Beautiful*, *Saving Private Ryan* en *The Thin Red Line*) speel in die Tweede Wêreldoorlog af en die ander twee (*Shakespeare In Love* en *Elizabeth*) in die Elizabethaanse Engeland.

Dit was die eerste keer dat twee akteurs benoem is vir die vertolking van dieselfde persoon in twee verskillende prente: Cate Blanchett in *Elizabeth* en Judi Dench in *Shakespeare in Love* as koningin Elizabeth I.

’n Spesiale huldeblyk is gelewer vir die Oscar-wenner Frank Sinatra, wat die vorige jaar oorlede is, en Stanley Kubrick, wat net twee weke voor die seremonie gesterf het.

## Pryse 
Hier volg ’n lys van die belangrikste wenners en benoemdes (die wenners word eerste genoem en is in vet druk):

### Ereprys 
* Elia Kazan

### Irving G. Thalberg-prys 
* Norman F. Jewison

## Verwysings 
## Eksterne skakels 
* In Love and War  – Oorsig van benoemings in Entertainment Weekly
* Oscars 1999: The Show  – Oorsig van seremonie in Entertainment Weekly
* Amptelike webtuiste van die Oscars
* 
* 15px Hierdie artikel is vertaal uit die Engelse Wikipedia
74ste Oscar-toekenningsaand

Die **74ste Oscar-toekenningsaand** is op 24 Maart 2002 deur die Academy of Motion Picture Arts and Sciences in Hollywood gehou om erkenning te gee aan die rolprente van 2001. Whoopi Goldberg was die aanbieder. Dit was die eerste Oscar-seremonie wat in Hollywood aangebied is sedert die 33ste Oscar-toekenningsaand in 1960.

*A Beautiful Mind* het vier Oscars gewen, insluitende beste rolprent en regisseur. *The Lord of the Rings: The Fellowship of the Ring* het ook vier pryse gewen – almal in die tegniese kategorieë.

Dit was die eerste jaar dat ’n prys vir beste vollengte-animasieprent toegeken is en dat ’n swart Amerikaner (Halle Berry) die Oscar vir beste aktrise gewen het.

## Pryse 
Hier volg ’n lys van die belangrikste wenners en benoemdes (die wenners word eerste genoem en is in vet druk):

## Verwysings 
## Eksterne skakels 
* Amptelike webtuiste van die Oscars
* 
* 15px Hierdie artikel is vertaal uit die Engelse Wikipedia
Kortbeksuikerbekkie

Die **kortbeksuikerbekkie** (*Hedydipna collaris*) is 'n algemene standvoël in woude, digte boomveld en tuine. Die voël is 10&nbsp;cm groot en weeg 6 - 11 gram. In Engels staan die voël bekend as die *Collared sunbird*.

duimnael|links|170px|'n Mannetjie op 'n wingerdstok.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (gegroepeer)
* Lys van Suider-Afrikaanse voëls volgens wetenskaplike name

## Verwysings 
## Bron 
* *Sasol Voëls van Suider-Afrika.* Struik Nature. Vierde Uitgawe 2011.
Gewone mossie

Die **gewone mossie** (*Passer melanurus*) is klein voëltjies met vaal en bruin vere. Dit 'n amper-endemiese algemene standvoël in grasveld, landerye en groot tuine. Sommige kom ook voor in stedelike gebiede. Hulle maak nes in 'n bos of boompie (dikwels ook 'n doringboom) of in 'n muur of dakopening. Die wyfie lê vier tot ses eiers wat omtrent twee weke neem om uit te broei. Die voël word 15&nbsp;cm groot en weeg 22–36&nbsp;gram. In Engels staan die voël bekend as die *Cape sparrow*.

## Fotogalery 

Lêer:Passer melanurus (2 males).jpg|Twee mannetjies in die Sossusvlei, Namibië.
Lêer:Passer melanurus (male).jpg|Nog 'n mannetjie.
Lêer:Passer melanurus -South Africa -front -male-8.jpg|Mannetjie in die Wes-Kaap, van voor af gesien.
Lêer:Passer melanurus -Namibia -drinking-8.jpg|Wyfies by 'n watergat in Namibië.
Lêer:Passer melanurus chick and male.jpg|'n Mannetjie voer 'n kuiken.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (gegroepeer)
* Lys van Suider-Afrikaanse voëls volgens wetenskaplike name

## Verwysings 
## Bron 
* *Sasol Voëls van Suider-Afrika.* Struik Nature. Vierde Uitgawe 2011. 

## Eksterne skakels
Grootmossie

Die **grootmossie** (*Passer motitensis*) is 'n amper-endemiese, gelokaliseerde, algemene standvoël in halfdorre doringboomveld. Hulle maak nes in 'n doringboom of bos. Die voël word 15&nbsp;cm groot en weeg 26 - 35 gram. In Engels staan die voël bekend as die *Great sparrow*.

duimnael|links|Illustrasie van 'n grootmossie.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (gegroepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde Uitgawe 2011. 

## Verwysings
Emil Jannings

**Emil Jannings** (23 Julie 1884 – 2 Januarie 1950) was ’n Switsers gebore Duits-Oostenrykse akteur. Hy was die eerste persoon wat ’n Oscar gewen het, op die 1ste Oscar-toekenningsaand in 1929. Hy het vir twee prente gewen, *The Way of All Flesh* (1927) en *The Last Command* (1928).

Hy het onder meer in *The Blue Angel* (1930) gespeel saam met Marlene Dietrich, en het later in ’n paar Nazi-propagandaprente verskyn.

## Vroeë lewe 
Hy is as **Theodor Friedrich Emil Janenz** in Rorschach, Switserland, gebore as die seun van ’n Russies-Duitse ma en Amerikaanse pa. Terwyl hy nog jonk was, het sy ouers na Görlitz in Duitsland getrek en hy het sy verhoogloopbaan in die dorp se staatsteater begin. Hy het in Bremen en Leipzig gewerk voordat hy by die Max Reinhardt-teatergeselskap in Berlyn aangesluit het.

## Loopbaan 
Jannings het later ook in rolprente gespeel. Hy het in die 1922-weergawe van *Othello* en in F.W. Murnau se *The Last Laugh* verskyn. Hy het in nog twee prente saam met Murnau gewerk voordat hy ’n loopbaan in Hollywood begin het. In 1929 het hy die eerste Oscar gewen vir beste akteur vir twee prente: *The Way of All Flesh* (nou verlore) en *The Last Command*.

Sy Hollywood-loopbaan het tot ’n einde gekom ná die ontdekking van praatrolprente – sy swaar Duitse aksent was te moeilik om te verstaan. Sy stem is aanvanklik oorgeklank, maar hy het eindelik na Europa teruggekeer en saam met Marlene Dietrich in die 1930-prent *The Blue Angel* gespeel; die Engelse weergawe is saam met die Duitse weergawe, *Der Blaue Engel*, verfilm.

Volgens Susan Orlean, skrywer van *Rin Tin Tin: The Life and The Legend* (Simon and Schuster, 2011), was Jannings nie die eintlike wenner van die Oscar vir beste akteur nie, maar die naaswenner. Toe Orlean navorsing vir die boek doen, het sy ontdek die eintlike wenner was Rin Tin Tin, die Duitse herdershond, een van die grootste "akteurs" van sy tyd. Die Academy of Motion Picture Arts and Sciences was egter bang mense neem hulle nie ernstig op as ’n hond die eerste Oscar wen nie, en hulle het dit toe aan die menslike naaswenner gegee.

## Latere lewe 
[duimnael|160px|In 1938 saam met [Joseph Goebbels.]]
Tydens die Derde Ryk het hy in verskeie prente gespeel wat Nazisme bevorder het: *The Youth of Frederick the Great* (1935), *Der Herrscher* (1937), *Ohm Krüger* (1941) en *The Dismissal of Bismarck* (1942). Die minister van propaganda, Joseph Goebbels, het hom in 1941 "kunstenaar van die staat" gemaak.

Ná die Tweede Wêreldoorlog het hy naby Salzburg in Oostenryk afgetree en in 1947 ’n Oostenrykse burger geword.

## Verwysings 
## Verdere leesstof 
* Frank Noack: *Jannings.* Belleville, München 2009 
* Carl Zuckmayer: *Geheimreport*. Hrsg. von Gunther Nickel und Johanna Schrön. Wallstein Verlag, Göttingen 2002, ; pp.&nbsp;136–45
* Emil Jannings: *Theater, Film – Das Leben und ich. Autobiographie*. Berchtesgaden: Verlag Zimmer & Herzog, 1951. (posthumous)
* Herbert Ihering: *Emil Jannings: Baumeister seines Lebens und seiner Filme.* Heidelberg 1941

## Eksterne skakels 
* 
* Foto's van Emil Jannings
* 
* 15px Hierdie artikel is vertaal uit die Engelse Wikipedia
Natuurlike taal

Volgens die taalfilosofie, is ŉ **natuurlike taal** (of **gewone taal**) enige taal wat op ŉ nie-vooraf-beraamde wyse tot stand kom as gevolg van die menslike intellek se ingebore vermoë tot taal. ŉ Natuurlike taal word algemeen gebruik vir kommunikasie, en kan gepraat word, met gebare gewys word, of geskryf word. Natuurlike taal word onderskei van kunsmatige tale en formele tale soos programmeertale of die "tale" gebruik in die studie van formele logika, veral wiskundige logika.

Hoewel die presiese definisie verskil onder geleerdes, kan natuurlike taal breedweg gedefinieer word in kontras tot, aan die eenkant, kunsmatige of saamgestelde tale, soos **rekenaarprogrammeertale** onder andere Python en internasionale hulptale onder andere Esperanto, en aan die ander kant tot ander natuurlike kommunikasiestelsels soos die waggeldans van bye. Al is daar ŉ verskeidenheid natuurlike tale, besit enige kognitief normale menslike suigeling die vermoë om enige natuurlike taal aan te leer. Deur die verskillende natuurlike tale te vergelyk, hoop akademici om iets wys te raak oor die wese van menslike intelligensie en die ingebore neigings en beperkings, soms universele grammatika genoem, wat natuurlike taal vorm gee.

Die term "natuurlike taal" verwys slegs na ŉ taal wat natuurlik ontwikkel het, en dus na werklike spraak, eerder as voorgeskrewe spraak. Daarom is ongestandaardiseerde spraak (soos Afrikaans-Amerikaanse Engels) natuurlik, maar standaardspraak soos Standaard Amerikaanse Engels, wat gedeeltelik voorgeskrewe is, ietwat kunsmatig.

## Verwysings
Tom Clancy

**Thomas Leo Clancy**, Jr. (* 12 April 1947, † 1 Oktober 2013) was 'n Amerikaanse skrywer. Hy het veral bekendheid verwerf met spioenasierillers en militêre stories wat tydens en na die Koue Oorlog afspeel. Een van sy bekendste boeke, wat ook verfilm is, is: *The hunt for Red Ocotober*.

## Verwysings
Gebaretaal

duimnael|300px|Gebaretaalfamilies
[duimnael|200px|'n [Gesin gesels in Amerikaanse gebaretaal.]]
duimnael|Die alfabet in gebaretaal (vinnig).

’n **Gebaretaal** is ’n taal wat handkommunikasie en lyftaal gebruik om betekenis oor te dra, in teenstelling met akoesties-oorgedraagde klankpatrone. Dit kan gelyktydig handvorm, oriëntasie en beweging van die hande, arms of lyf en gesigsuitdrukking kombineer om ’n spreker se gedagtes vloeiend weer te gee. Dit deel baie ooreenkomste met gesproke taal (soms "mondelinge taal" genoem, wat primêr op klank steun), en dit is waarom taalkundiges beide as natuurlike tale beskou, hoewel daar ook ’n paar groot verskille tussen gesproke en gebaretaal bestaan.

Waar ook al gemeenskappe van dowes gevind word, ontwikkel gebaretale. Gebare word ook gebruik deur horende persone wat nie fisies kan praat nie. Hoewel dit ruimte gebruik vir grammatika op wyses wat gesproke taal nie kan nie, toon gebaretaal dieselfde linguistiese eienskappe en gebruik dit dieselfde taalfakulteit as gesproke taal. Honderde gebaretale is dwarsoor die wêreld in gebruik en is deel van die kern van plaaslike dowe kulture. Sommige gebaretale het ’n mate van wetlike erkenning verkry, terwyl ander geen status het nie.

’n Algemene wanopvatting heers dat alle gebaretale dwarsoor die wêreld dieselfde is, of dat gebaretaal internasionaal is. Buiten die pidgin Internasionale gebaretaal, het elke land sy eie gebaretaal wat soms ooreenkomste toon met dié in ander lande.

## Verwysings
Gryskopmossie

Die **gryskopmossie** (*Passer diffusus*) is 'n algemene standvoël in boomveld en ander gebiede met bome. Hulle kom ook in tuine voor maar vermy gewoonlik stads- en dorpsgebiede. Hulle maak nes in 'n gat in 'n boom, paal of gebou; ook die ou neste van ander voëls. Die voël word 15&nbsp;cm groot en weeg 20 - 30 gram.  In Engels staan die voël bekend as die *Southern grey-headed sparrow*.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (gegroepeer)
* Lys van Suider-Afrikaanse voëls volgens wetenskaplike name

## Bronnelys 
* *Sasol Voëls van Suider-Afrika.* Struik Nature. Vierde Uitgawe 2011. 

## Verwysings 
## Eksterne skakels
Geelvlekmossie

Die **Geelvlekmossie** (*Gymnoris superciliaris*) is 'n gelokaliseerde, algemene standvoël in droë boomveld, savanne en rivierbos. Hulle soek op die grond of langs groot boomtakke kos.  Die voël is 15&nbsp;cm groot en weeg 21 - 29 gram. In Engels staan die voël bekend as die *Yellow-throated Petronia*.

duimnael|links|Die onderste voëltjie is 'n geelvlekmossie.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde Uitgawe 2011. 

## Verwysings
Kode

[regs|duimnael|290px|[Morsekode, 'n bekende tipe kode]]

'n **Kode** is 'n reël waarvolgens 'n brokkie inligting (bv. 'n letter, woord, frase of gebaar) omgeskakel word na 'n ander – gewoonlik verkorte of verborge – vorm of voorstelling (een teken tot 'n ander teken), en nie noodwendig van dieselfde soort nie.

Met kommunikasie en inligtingverwerking behels **kodering** die proses waarvolgens inligting vanaf 'n bron omgeskakel word tot simbole wat gekommunikeer moet word. **Dekodering** is die teenoorgestelde proses waar die kodesimbole terug omgeskakel word na inligting verstaanbaar vir die ontvanger.

Een vername rede vir kodering is om kommunikasie moontlik te maak in gebiede waar gewone gesproke of geskrewe taal moeilik of onmoontlik is. Byvoorbeeld semafoor, waar die samestelling van vlae wat deur die seiner of die arms van 'n semafoortoring gehou word, dele van die boodskap kodeer, normaalweg, letters en getalle.

## Bronnelys 
* 

## Eksterne skakels 
*
Voltarivier

Die **Voltarivier** is 'n rivier wat hoofsaaklik vir Ghana dreineer. Die rivier mond uit in die Golf van Guinee in die Atlantiese Oseaan. Die rivier het drie groot sytakke: Swart-Volta, Wit-Volta en Rooi-Volta. Die Akosombodam is in die rivier.
Akosombodam

Die **Akosombodam** is dam in die Voltarivier in die suid-ooste van Ghana. Agter die wal is die Voltameer; die wêreld se grootste mensgemaakte meer volgens oppervlakte: 8,502 km2. Hidroëlektrisiteit word by die dam opgewek en die vermoë tans is 1,020 MW.
Stimulus

In fisiologie is 'n **stimulus** (meervoud **stimuli, stimulusse**) of **prikkel** 'n waarneembare verandering in die interne of eksterne omgewing. Die vermoë van 'n organisme of orgaan om op eksterne stimuli te reageer word **sensitiwiteit** genoem. Indien 'n **stimulus** op 'n sensoriese reseptor aangewend word, sal dit normaalweg ŉ refleks uitlok deur middel van sensoriese transduksie. Hierdie sensoriese reseptors kan inligting van buite die liggaam ontvang, soos tasreseptore in die vel of ligreseptore in die oog, asook van binne die liggaam, soos chemoreseptore en meganoreseptore. 'n Interne stimulus is normaalweg die eerste komponent van 'n homeostatiese beheerstelsel. 

Eksterne stimuli besit die vermoë om sistemiese reaksies regdeur die liggaam te veroorsaak, soos met die vlug-of-veg reaksie. Vir 'n stimulus om met 'n hoë mate van waarskynlikheid opgetel te word, moet sy vlak die absolute drempel oorskry; indien 'n prikkel die drempel bereik word die inligting na die sentrale senuweestelsel gestuur, vanwaar dit geïntegreer word en besluite oor hoe om te reageer gemaak word. Hoewel stimuli gewoonlik die liggaam laat reageer, maak die sentrale senuweestelsels die finale besluit of 'n sein 'n reaksie regverdig of nie.
Koringvoël

Die **Koringvoël** (*Plocepasser mahali*) is 'n algemene standvoël in doringboomsavanne en droë boomveld. Hulle kom gewoonlik in groepies voor en broei koöperatief. Die neste is slordige bondels gras aan die kant van doringbome se blaredak. Die voël is 17&nbsp;cm groot en weeg 41 - 54 gram. In Engels staan die voël bekend as die *White-browed Sparrow-Weaver*.

## Fotogalery 

Plocepasser mahali -Etosha National Park, Namibia -juvenile-8.jpg|'n Jong voël in Namibië.
Plocepasser mahali -Samburu District, Kenya -male in nest-8.jpg|Mannetjie in sy nes in Kenia.
White-browed Sparrow-weaver Nests.jpg|Neste in 'n boom in Botswana, Afrika.
Plocepasser mahali -Okovango Delta, Botswana -nests in acacia tree-8.jpg|'n Akasiaboom met neste in die Okavango Delta, Botswana.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde Uitgawe 2011. 

## Verwysings
Buffelwewer

Die **buffelwewer** (*Bubalornis niger*) is 'n algemene standvoël en plaaslike trekvoël in droë boomveld en savanne. In Engels staan die voël bekend as die *Red-billed buffalo weaver*.

## Beskrywing 
Die voël word tussen 21 en 24&nbsp;cm groot en weeg van 64 tot 92 gram. Mannetjies is oorwegend swart en wyfies bruin gekleurd. Albei geslagte het rooi snawels en wit basisse aan die slagvere. Onvolwassenes verskil van die wyfies deur die ligte spikkels en bande oor die keel-, bors- en pensvere.

## Gewoontes 
Hulle broei in groot, slordige stokkiesneste, elk met een tot 10 broeikamers, in 'n groot boom of kragmas. Sommige mannetjies is poliginies en bou verskeie neste om wyfies te lok. Ander mannetjies vorm koalisies en help om die kleintjies groot te maak.  

## Fotogalery 

Red-billed Buffalo Weaver.jpg|Mannetjie op die grond
Bubalornis niger wing and head details.JPG|Kop- en vlerkdetails
Bubalornis niger 1838.jpg|Skets van 'n mannetjie

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (gegroepeer)
* Lys van Suider-Afrikaanse voëls volgens wetenskaplike name
* Klein vyf diere

## Bron 
* *Sasol Voëls van Suider-Afrika.* Struik Nature. Vierde Uitgawe 2011. 

## Verwysings
Dikbekwewer

Die **dikbekwewer** (*Amblyospiza albifrons*) is 'n sangvoël in die wewerfamilie wat inheems is aan Afrika suid van die Sahara. Dit is 'n algemene standvoël en plaaslike nomade van woudrande en welige plantegroei, dikwels naby water. Hulle bly gewoonlik in klein kolonies met netjiese, fyngeweefde neste wat 'n syingang het en aan riet- of bamboesstingels geheg word. Die slaapneste het groter ingange as die broeineste. Die voël is poliginies. Die voël is 18&nbsp;cm groot en weeg 35 - 56 gram. In Engels staan dit as die *thick-billed weaver* bekend.

Lêer:Amblyospiza albifrons, nes, a, Manie van der Schijff BT.jpg|'n Nes aan bamboes, Pretoria
Lêer:Amblyospiza albifrons, w, vreet netel-dopvrugte, a, Skeerpoort.jpg|Wyfie wat netelvrugte vreet, Magaliesberg
Lêer:Grosbeak weaver (Amblyospiza albifrons woltersi) female Maputo.jpg|'n Wyfie in Mosambiek
Lêer:Thick-billed Weaver (Amblyospiza albifrons) juvenile (12929741175), crop.jpg|'n Jongvoël in die Krugerwildtuin

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (gegroepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde Uitgawe 2011. 

## Verwysings
Kaapse wewer

Die **Kaapse wewer** (*Ploceus capensis*) is 'n endemiese, algemene standvoël in grasveld en bossieveld en is poliginies. Hulle broei gewoonlik koloniaal in riete of hoë bome en maak 'n groot nes met 'n kort ingangstonnel. Die voël word 17&nbsp;cm groot en weeg 28 - 54 gram. In Engels staan die voël bekend as die *Cape weaver*.

[duimnael|links|Wyfie in die [Addo-olifant Nasionale Park.]]

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (gegroepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde Uitgawe 2011. 

## Verwysings
Bruinkeelwewer

Die **bruinkeelwewer** (*Ploceus xanthopterus*) is 'n gelokaliseerde, algemene standvoël in woud en bossieveld, naby broeiplekke in vleie. Die voël is poliginies. Hulle broei alleen of in klein kolonies, dikwels saam met ander wewers. Die nes is taamlik yl sonder 'n ingangstonnel. Die voël word 14&nbsp;cm groot en weeg 18 – 30 gram. In Engels staan die voël bekend as die *Southern brown-throated weaver*.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (gegroepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde Uitgawe 2011. 

## Verwysings
Grootouerdag

duimnael|300px|Grootouers met hulle kleinkind.
duimnael|300px|Ouma speel saam met haar kleinseun.

**Grootouerdag**, of **Oupa- en Oumadag**, is 'n dag waarop kinders hulle grootouers eer. Jongmense word aangemoedig om hul grootouers te respekteer en as beskermers van ouer persone se regte en welstand op te tree. In Suid-Afrika word die dag jaarliks op die eerste Sondag van Oktober gevier, kort na die *Internasionale Dag vir Ouer Persone*, wat op 1 Oktober gedenk word.

## Idees vir grootouerdag 
Idees vir kinders om grootouerdag vir ouma en/of oupa spesiaal te maak:
* Skryf 'n briefie om te sê dat hulle die beste ouma/oupa ter wêreld is;
* Neem 'n foto van jou en jou ouma/oupa of teken 'n prent;
* Pluk vir hulle blomme;
* Maak hulle tuin netjies en plant 'n paar lenteblomme.

As jy nie meer grootouers het nie:
* Reël 'n teeparty vir senior burgers;
* Hou 'n intergenerasie-pretdag;
* Besoek 'n ouetehuis en neem 'n grootouer aan;
* Samel geld in ter ondersteuning van ouer mense.

## Gebed van ’n bejaarde 
Die gebed van ’n bejaarde (digter onbekend):

## Verdere naleeswerk 
* Prediker 12 in die Bybel.

## Verwysings
Goudwewer

Die **Goudwewer** (*Ploceus xanthops*) is 'n gelokaliseerde, algemene standvoël in boomveld en savanne. Hulle broei alleen of in klein kolonies, gewoonlik oor water en is monogaam. Die nes is kompak met 'n kort ingangstonnel. Die voël is 17&nbsp;cm groot en weeg 35 - 50 gram. In Engels staan die voël bekend as die *African Golden Weaver*.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde Uitgawe 2011. 

## Verwysings
Horacio Cartes

**Horacio Manuel Cartes Jara** (gebore op 5 Julie 1956 in Asunción) is 'n Paraguaanse politikus wat vanaf 2013 tot 2018 as die 50ste president van Paraguay gedien het. Cartes is 'n lid van die Colorado-party.

## Eksterne skakels
Geelwewer

Die **Geelwewer** (*Ploceus subaureus*) is 'n gelokaliseerde, algemene standvoël in boomveld, savanne en tuine. Hulle broei koloniaal in rietplate en bome naby water en is poliginies. Die nes is kompak en sonder 'n ingangstonnel. Die voël is 15&nbsp;cm groot en weeg 22 - 39 gram. In Engels staan die voël bekend as die *Yellow Weaver*.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde Uitgawe 2011. 

## Verwysings
Instruments (toepassing)

**Instruments** (voorheen **Xray**) is ’n toepassingverrigtingsontleder en -visualiseerder wat in Xcode 3.0 en nuwer weergawes van Xcode geïntegreer is.  Dit is ’n ontwikkelaarshulpmiddel wat in Mac OS X v10.5 en latere weergawes ingesluit is en wat gebou is bo-op die DTrace nasporingsraamwerk van OpenSolaris en na Mac OS X oorgedra is.

Instruments vertoon ’n tydlyn van enige gebeure, soos SVE-aktiwiteitsvariasie, geheuetoewysing en netwerk- en lêeraktiwiteit, wat in die toepassing plaasvind, saam met grafieke en statistiek.  Gebeure kan in groepe waargeneem word deur middel van aanpasbare “instrumente” wat in staat is om gebruikergegenereerde gebeure op te neem en dit soveel keer as wat nodig is, presies weer te gee sodat ’n ontwikkelaar die effek van kodeveranderings kan sien sonder om die repeterende werk te moet doen.  Die *Instrument Builder*-eienskap laat die skep van pasgemaakte ontledingsinstrumente toe.

Ingeboude instrumente kan die volgende naspoor:
* Gebruikergebeure soos die druk van sleutelbordknoppies en muisbewegings en -klikke met die presiese tyd daaraan verbonde.
* SVE-aktiwiteit van verwerkings en liggewigprosesse.
* Geheuetoedeling en vrystelling, geheuesanering en geheuelekkasies.
* Of lêers gelees, geskryf of gesluit is.
* Netwerkaktiwiteit en -verkeer.
* Grafika en innerlike werking van OpenGL.

## Sien ook 
* Dashcode
* Shark (toepassing)
Bontrugwewer

__NOTOC__

Die **bontrugwewer** (*Ploceus cucullatus*) is 'n sangvoël in die wewerfamilie wat inheems is aan Afrika suid van die Sahara. Dit is 'n algemene standvoël in landerye, savanne en tuine en kom dikwels in groot swerms voor. Hulle broei koloniaal in bome, palms en plate riete in taamlik slordige neste met 'n kort ingangstonnel. Die voël is poliginies. Die voël word 16&nbsp;cm groot en weeg 30 tot 46 gram. In Engels staan dit as die *village weaver* bekend.

## Fotogalery 

Ploceus cucullatus-20030928.jpg|'n Bontrugwewer bou nes
Ploceus cucullatus -The Gambia -male-8.jpg|Mannetjie in nie-broeigewaad
Ploceidae_-_Ploceus_cucullatus.jpg|Wyfie of 'n nie-broeiende mannetjie
Ploceus cucullatus nigriceps (male acrobat) 1.jpg|Mannetjie begin met sy nesbou
Ploceus cucullatus MHNT 228 St Gilles La Réunion.jpg|Eier

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (gegroepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde Uitgawe 2011. 

## Verwysings
Brilwewer

Die **brilwewer** (*Ploceus ocularis*) is 'n algemene standvoël van woudrand, vogtige boomveld, ruigtes en tuine. Hulle kom gewoonlik in pare voor en broei alleen in 'n fyngeweefde nes met 'n lang ingangstonnel. Die voël word 15&nbsp;cm groot, weeg 27 - 32 gram en is monogaam. In Engels staan die voël bekend as die *Spectacled weaver*.

duimnael|links|'n Brilwewer in Durban, Suid-Afrika.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (gegroepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde Uitgawe 2011. 

## Verwysings
Bruinwewer

Die **bruinwewer** (*Ploceus rubiginosus*) is 'n gelokaliseerde, algemene standvoël en gedeeltelike trekvoël in dorre savanne en grasagtige boomveld. Hulle broei in groot kolonies in bome in 'n slordige nes met 'n kort ingangstonnel. Die voël is poliginies. Die voël word 15&nbsp;cm groot en weeg 25 - 37 gram. In Engels staan die voël bekend as die *Chestnut weaver*.

[duimnael|links|'n [Mannetjie en 'n wyfie.]]

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (gegroepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde Uitgawe 2011. 

## Verwysings
Rooikopwewer

Die **rooikopwewer** (*Anaplectes melanotis*) is 'n gelokaliseerde, algemene standvoël in boomveld, savanne en tuine. Hulle broei in 'n nes met dun wande en 'n baie lang ingangstonnel wat aan takke of drade hang. Die voël is monogaam, word 14&nbsp;cm groot en weeg 17 - 26 gram. In Engels staan die voël bekend as die *Red-headed Weaver*.

[duimnael|links|[Mannetjie *A. r. rubriceps* van 'n geïsoleerde populasie in Angola, besig om 'n broeigewaad aan te neem.]]

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (gegroepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde Uitgawe 2011. 

## Verwysings
Swartkeelgeelvink

Die **swartkeelgeelvink** (*Ploceus velatus*) is 'n algemene standvoël in savanne, grasveld, waterlope in dorre gebiede, landerye en tuine. Hulle broei alleen in klein kolonies in bome of riete in 'n netjiese balnes met 'n kort ingangstonnel. Die voël is poligaam en is 16&nbsp;cm groot en weeg 30–44&nbsp;gram. In Engels staan die voël bekend as *Southern Masked Weaver*.

## Fotogalery 

Lêer:Southern Masked Weaver.jpg|'n Swartkeelgeelvink op sy nes.
Lêer:Southern Masked Weaver female RWD.jpg|Wyfie in Johannesburg.
Lêer:Ploceus velatus -Johannesburg -male making nest-8.jpg|Mannetjie begin om sy nes te bou.
Lêer:Ploceus velatus beak open.jpg|Wyfie naby Pretoria.

## Sien ook 
* Lys van Suid-Afrikaanse voëls (alfabeties)
* Lys van Suid-Afrikaanse voëls (gegroepeer)
* Lys van Suider-Afrikaanse voëls volgens wetenskaplike name

## Verwysings 
## Bron 
* *Sasol Voëls van Suider-Afrika.* Struik Nature. Vierde Uitgawe 2011. 

## Eksterne skakels
Kleingeelvink

Die **kleingeelvink** (*Ploceus intermedius*) is 'n gelokaliseerde, algemene standvoël in savanne en boomveld. Hulle broei koloniaal in bome of riete naby water in 'n taamlike slordige nes met 'n kort tot halflang ingangstonnel. Die voël is poliginies en is 13&nbsp;cm groot en weeg 15 - 32 gram. In Engels staan die voël bekend as die *Lesser Masked Weaver*.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (gegroepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde Uitgawe 2011. 

## Verwysings
Rooikopkwelea

Die **Rooikopkwelea** (*Quelea erythrops*) is 'n skaars intra-Afrika, broeiende trekvoël. Hulle verkies vogtige grasveld en aangresende boomveld, en broei in kolonies, gewoonlik in rietplate. Die voël is 11&nbsp;cm groot en weeg 15 - 25 gram. In Engels staan die voël bekend as die *Red-headed Quelea*.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (gegroepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde Uitgawe 2011. 

## Verwysings
Kardinaalkwelea

Die **Kardinaalkwelea** (*Quelea cardinalis*) is 'n voël en seldsame swerwer in beboste grasveld en landbougebiede.  Die voël is nog net een keer in Suider-Afrika opgeteken. Dit word 10 – 11&nbsp;cm groot en weeg 11 - 15 gram. In Engels staan die voël bekend as die *Cardinal Quelea*.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (gegroepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde Uitgawe 2011. 

## Verwysings
Olyfkopwewer

Die **olyfkopwewer** (*Ploceus olivaceiceps*) is 'n skaars standvoël in miombo-boomveld met volop epifitiese korsmos. Daar is ongeveer 100 pare om Panda in Suid-Mosambiek. Die voël sluit dikwels by voëlgroepe aan om prooi van takke af te pik. Hulle broei alleen in 'n goed gekamoefleerde nes van korsmos wat 'n langerige ingangstoneel het en onder 'n tak in die blaredak van 'n hoë boom hang. Die voël is 14&nbsp;cm groot en weeg 18 – 24 gram. In Engels staan die voël bekend as die *Olive-headed Weaver*.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde Uitgawe 2011. 

## Verwysings
Gewone blouvinkie

Die **gewone blouvinkie** (*Vidua funerea*) is 'n algemene standvoël van woudrande, boomveld en vogtige savanne. Die voël is 12&nbsp;cm groot en weeg 12 - 18 gram. In Engels staan die voël bekend as die *Dusky indigobird*.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (gegroepeer)
* Lys van Suider-Afrikaanse voëls volgens wetenskaplike name

## Verwysings 
## Bron 
* *Sasol Voëls van Suider-Afrika.* Struik Nature. Vierde Uitgawe 2011.
Robert Redford

**Charles Robert Redford Jr.** (18 Augustus 1936 - 16 September 2025) was ’n Amerikaanse akteur en regisseur en die stigter van die Sundance-rolprentfees. Hy het twee Oscars ontvang: in 1980 vir beste regisseur vir *Ordinary People* en in 2002 een vir sy lewenslange bydrae tot die rolprentbedryf. In 2010 is Franse ridderskap aan hom toegeken in die ''Legion d'Honneur*.

## Vroeë lewe 
Redford is in Santa Monica, Kalifornië, gebore. Sy pa was Charles Robert Redford Sr., ’n melkman wat ’n rekenmeester geword het, en sy ma Martha Hart, van Texas. Hy het ’n stiefbroer, William, uit sy pa se tweede huwelik.

Sy gesin het na Van Nuys, Los Angeles, verhuis terwyl sy pa in El Segundo gewerk het. Hy het skoolgegaan aan die Hoërskool Van Nuys en daarna het hy ’n jaar en ’n half aan die Universiteit van Colorado studeer.

## Sundance 
Redford het ’n hele ski-area aan die oostekant van Berg Timpanogos noordoos van Provo, Utah, gekoop en dit hernoem tot Sundance. Die naam Sundance kom van sy *Sundance Kid*-karakter.

## Filmografie 
### As akteur 
### As regisseur 
## Verwysings 
## Eksterne skakels 
* 
* Sundance-oord
* Sundance-instituut
* Onderhoud met Redford op *Democracy Now'', Januarie 2010
* Robert Redford: Through the Years  foto's by *Life*
* 
* 
* 15px Hierdie artikel is vertaal uit die Engelse Wikipedia
Koekoekvink

Die **Koekoekvink** (*Anomalospiza imberbis*) is 'n skaars standvoël in Zimbabwe of 'n broeiende somertrekvoël in oop grasveld, veral naby vogtige gebiede. Hulle kom soms in groot swerms voor. Die voël is 13&nbsp;cm groot en weeg 20 - 23 gram. In Engels staan die voël bekend as die *Cuckoo Finch*.

[duimnael|links|Koekoekvink in [Polokwane, Limpopo]]

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde Uitgawe 2011. 

## Verwysings
Dikbekfret

Die **Dikbekfret** (*Spermestes fringilloides*) is 'n skaars standvoël en plaaslike nomade in vogtige, langgrassavanne en bamboes aan woudrande. Verder is die voël gelokaliseerd in tuine waar hy soms voëlvoerders saam met ander frette besoek. Die voël is 13&nbsp;cm groot en weeg 16 - 19 gram. In Engels staan die voël bekend as die *Magpie Mannikin*.

duimnael|links|'n Dikbekfret in San Diego se dieretuin.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde Uitgawe 2011. 

## Verwysings
Witkeelmossie

Die **Witkeelmossie** (*Passer griseus*) is 'n voël en gelokaliseerd en algemeen om mense se woonplekke. Die voël is beperk tot 'n paar gebiede in die noorde van Suider-Afrika, veral tussen Chobe, Botswana en die Victoria-waterval. Die voël is 16&nbsp;cm groot en weeg 34 - 43 gram.  In Engels staan die voël bekend as die *Northern Grey-headed Sparrow*.

duimnael|links|'n Opgestopte witkeelmossie in die ''Muséum d'histoire naturelle de Genève*.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.'' Struik Nature. Vierde Uitgawe 2011. 

## Verwysings
Geskrewe taal

**Geskrewe taal** is die weergawe van gesproke taal wat deur middel van ŉ simbolestelsel die spraakklanke verteenwoordig, ook genoem skrif.
Geskrewe taal, in teenstelling met gesproke taal, is ŉ uitvinding wat saam met die moderne mens ontwikkel het. Kinders leer met behulp van aangebore vermoëns slegs gesproke of gebaretaal aan.

Geskrewe taal word meestal gemanifesteer as literêre tradisie en is altyd in aanvulling tot ŉ natuurlike taal soos Nederlands of Frans. Dus bestaan geen lewende tale wat uitsluitlik in geskrewe vorm voorkom nie en sekere soorte kunsmatige tale soos programmeertale word buit rekening gelaat. By dooie tale het slegs die geskrewe vorm in bewaring gebly. Geskrewe taal is geneig om langer te neem om te verander as gesproke taal. Indien die geskrewe en gesproke taal drasties van mekaar verskil soos in die geval van Arabies word gepraat van diglossie. Dit kom veral voor tussen literêre taal teenoor "gewone" skryftaal.
Gewone fret

Die **gewone fret** (*Spermestes cucullatus*) is 'n volop standvoël in grasagtige gebiede in boomveld, woudrande en tuine. Hulle broei een-een of in los kolonies. Die voël is 9&nbsp;cm groot en weeg 7 - 12 gram. In Engels staan die voël bekend as die *Bronze mannikin*.
duimnael|links|'n Volwasse fret in Uganda dra 'n saadkop van groen buffelsgras (*Panicum*) vir nesbou. Groen *Digitaria*- en *Sporobolus*-gras word ook gebruik.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (gegroepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde Uitgawe 2011. 

## Verwysings
Bandkeelvink

Die **Bandkeelvink** (*Amadina fasciata*) is 'n gelokaliseerde, algemene standvoël en nomade in droë breëblaarboomveld. Hulle is dikwels in swerms en ook dikwels saam met ander saadeters. Die voël is 12&nbsp;cm groot en weeg 17 - 18 gram. In Engels staan die voël bekend as die *Cut-throat Finch*.

## Fotogalery 

Cut-throat Finch RWD7.jpg|Paartjie
Cut-throat Finch male RWD9.jpg|Mannetjie

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde Uitgawe 2011. 

## Verwysings
Angolasysie

Die **Angolasysie** (*Estrilda thomensis*) is 'n gelokaliseerde, algemene standvoël en plaaslike nomade in halfdorre savanne en bossieveld. Die voël kom voor by die Kunenerivier waar dit wes van Ruacana maklik langs waterlope gesien word. Die voël is 11&nbsp;cm groot en weeg 7 - 9 gram. In Engels staan die voël bekend as die *Cinderella Waxbill*.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde Uitgawe 2011. 

## Verwysings
Rooibeksysie

Die **Rooibeksysie** (*Estrilda astrild*) is 'n algemene standvoël in lang gras, welige plantegroei, riete en bossieveld, dikwels naby water. Die voël is 11&nbsp;cm groot en weeg 7 - 10 gram. In Engels staan die voël bekend as die *Common Waxbill*.

## Fotogalery 

Estrilda astrild -Capao do Leao, Rio Grande do Sul, Brasil-8.jpg|Twee rooibeksysies in Rio Grande do Sul, Brasilië.
Waxbills_Ascension_Island.JPG|Rooibeksysies op Ascension-eiland.
Waxbill_on_coin%2C_Ascension_Island.JPG|Op Ascension-eiland.
Estrilda astrild damarensis, Kunene River, Namibia.jpg|Die een is in Namibië.
Estrilda astrild -Gran Canaria, Canary Islands, Spain-8.jpg|Volwassene op die Kanariese Eilande in Spanje
Estrilda astrild MHNT.jpg|Eiers

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde Uitgawe 2011. 

## Verwysings